Nú , þegar jólahlaðborðin og árshátíðirnar eru allsráðandi , er gaman að vita hvað ber hæst í förðun . Björg Alfreðsdóttir , alþjóðlegur förðunarfræðingur hjá Yves Saint Laurent , deilir hér með okkur sínum uppáhaldsvörum en þar sem veturinn er kominn og minna af sólargeislum , leitar hún í meira þekjandi vörur og dimmari liti með góðri endingu . „ Top Secrets ULTRA MOISTURE frá YSL gefur einstaka og djúpa næringu þegar húðin þarfnast hennar hvað mest . Kremið vinnur einnig eins og farðagrunnur og gefur því ekki einungis raka og næringu heldur jafnar og þéttir yfirborð húðarinnar fyrir farða . “ „ Teint Idole Ultra Wear-farðinn frá Lancôme er endingargóður og vel þekjandi . Ráð : Til að létta farðann og fá meiri næringu er gott að blanda Ultra Moisture-kreminu út í hann . “ „ Naked Skin-hyljarinn frá Urban Decay er mjúkur með miðlungsþekju , hann gefur næringu , róar húðina og dregur úr þrota yfir daginn . Ráð : Notaðu hyljarann til að ramma inn augabrúnir og skerpa varalínu . “ „ Couture Blush-kinnalitirnir frá YSL gefa frískan og fallegan lit til að lífga upp á förðunina . Ráð : Bleyttu aðeins upp í kinnalitnum þínum til þess að fá enn dýpri og skarpari lit , hann má einnig nota á augun . “ „ Powder to Cream-augabrúnavaran frá Lancôme fyllir upp í og þéttir augabrúnirnar og endist frá morgni til kvölds . “ „ Naked CHERRY-augnskuggapallettan frá Urban Decay er ein af mín uppáhalds núna . Tólf nýir rauðtóna litir , allt frá saneruðum bleikum tónum til mattra burgundy-lita . “ „ Feline Black EXTRAVAGANZA-maskarinn frá Helena Rubinstein gefur mikla þykkt og mjög svartan lit . Fullkominn fyrir heillandi og dramatíska hátíðarförðun . “ „ L’Absolu Rouge Drama Matte-varalitirnir frá Lancôme eru mattir , mjúkir og endingargóðir . Annað þarf ekki til að toppa lúkkið . “ „ All Nighter Setting Sprey frá Urban Decay er svo alltaf nauðsyn , að mínu mati , til að festa förðunina og gefa henni yfir 16 klukkustunda endingu . “